Ansatte ved atomkraftværk stjal strøm til kryptovaluta mining
Ansatte ved atomkraftværk anholdt for at stjæle strøm til kryptovaluta mining
Kreative ansatte på atomkraftværk brugte strøm fra kraftværket til kryptovaluta mining.
Miner man kryptovaluta derhjemme, kan man regne med en relativt stor elregning. Det kræver nemlig en hel del strømslugende hardware at udføre mining af kryptovaluta, hvilket tidligere har ført til højere GPU-priser, men som også kan ses på strømforbruget. Er man desuden lidt uheldig, kan man risikere at bruge mere på el, end man tjener på miningen.
Ansatte på kraftværk “lånte” strøm til mining af kryptovaluta
Denne udfordring fik nogle ukrainske ansatte ved et atomkraftværk til at tænke alternativt. I stedet for at bruge strøm derhjemme til at mine kryptovaluta, så “lånte” de simpelthen strømmen af kraftværket.
Det med at “låne” strøm må man som bekendt ikke, og de blev både afsløret og derefter anholdt.
Anholdelsen handlede selvfølgelig delvist om, at man ikke må stjæle strøm, men også at følsom information om kraftværket kunne være lækket ud på nettet, mens de skyldige havde været opkoblet på netværket.
Blev ikke fyret – men skal betale erstatning
Der er siden kommet en udtalelse, der forklarer hændelsen lidt nærmere. Her står: ”En undersøgelse blev gennemført, hvor det blev afsløret, at i et af lagerlokalerne, der bliver brugt til reservedele til hjælpeudstyr, havde en kraftværksmedarbejder placeret sit eget computerudstyr til mining af kryptovaluta.”
Lidt overraskende førte afsløringen ikke til fyring, men derimod erstatningskrav for den stjålne strøm.
kryptovalutamining